EELNÕU

Teine lugemine

18.03.2025

**493 SE II**

**Muudatusettepanekute loetelu**

**tsiviilkohtumenetluse seadustiku muutmise ja sellega seonduvalt** **tsiviilkohtumenetluse seadustiku ja täitemenetluse seadustiku rakendamise seaduse muutmise seaduse**

**eelnõu juurde**

**1.** Muuta eelnõu pealkiri ja sõnastada see järgmiselt:

„ **Tsiviilkohtumenetluse seadustiku muutmise seadus** “.

***Selgitus:*** *Eelnõust jäetakse välja tsiviilkohtumenetluse seadustiku ja täitemenetluse seadustiku rakendamise seaduse muutmist käsitlev osa (vt ME nr 2) ja seetõttu tuleb pealkirja muuta.*

**Õiguskomisjon**

Juhtivkomisjon: ARVESTADA TÄIELIKULT

**2.** Jätta eelnõust välja §-d 2 ja 3.

*Väljajäetav tekst:*

„**§ 2.** **Tsiviilkohtumenetluse seadustiku ja täitemenetluse seadustiku rakendamise seadust** täiendatakse paragrahviga118 järgmises sõnastuses:

„**§** **118.****Tsiviilkohtumenetluse seadustiku § 182 lõike 2 punkti 1 rakendamine**

2025. aasta 1. jaanuaril jõustunud tsiviilkohtumenetluse seadustiku § 182 lõike 2 punkti 1 redaktsiooni kohaldatakse ka menetluses olevatele kohtuasjadele, mis on menetlusse võetud enne 2025. aasta 1. jaanuari. “.

**§ 3. Seaduse jõustumine**

Käesolev seadus jõustub 2025. aasta 1. jaanuaril.“.

***Selgitus:*** *Arvestades, et tsiviilasja menetlustoiming tehakse alati toimingu tegemise ajal kehtiva seaduse järgi puudub vajadus rakendussätte loomiseks ja sellega seoses ka eradi jõustumissätte järele. Muudatusettepaneku tulemusena jõustub eelnõuga kavandatud TsMS § 182 lg 2 p 1 uus sõnastus tavalises korras, st 10 päeval pärast Riigi Teatajas avaldamist.*

**Õiguskomisjon**

Juhtivkomisjon: ARVESTADA TÄIELIKULT

Esitab õiguskomisjon teisele lugemisele 10.03.2025.

Komisjoni ettepanek on eelnõu teine lugemine lõpetada.

(kinnitatud digitaalselt)

Andre Hanimägi

Õiguskomisjoni esimees